се извършва от най-малко 3 листа със симптоми.
 3. Методи на изпитване за откриване и идентифициране на посочения вредител по семена, различни от семената от сортовете Capsicum spp., за които е известно, че са устойчиви на посочения вредител
 За откриване на посочения вредител по посочените семена се използва един от следните методи на изпитване:
 —
 ELISA, до 1 октомври 2020 г., само за потвърждаване на незасегнатостта от вредители при издаването на растителни паспорти или на фитосанитарни сертификати,
 —
 метод на RT-PCR в реално време с помощта на праймерите и сондите, описани в протокола на ISF (2020 г.) (1),
 —
 метод на RT-PCR в реално време с помощта на праймерите и сондите по Menzel и Winter (Acta Horticulturae, под печат).
 В случай на положителен резултат от изпитването за откриване, се прибягва до втори метод на изпитване, различен от използвания за откриване, с един от методите на RT-PCR в реално време, изброени по-горе, като се използва същата проба за потвърждаване на идентифицирането. В случай на несъответствие между резултатите за откриване и идентифициране, получени за семена с покритие, покритието на семената се отстранява и семената се подлагат на ново изпитване.
 4. Методи на изпитване за откриване и идентифициране на посочения вредител по посочените растения за засаждане, различни от растенията за засаждане от сортовете Capsicum spp., за които е известно, че са устойчиви на посочения вредител, както и по посочените плодове
 За откриване на посочения вредител по посочените растения за засаждане, различни от посочените растения за засаждане от сортовете Capsicum spp., за които е известно, че са устойчиви на посочения вредител, както и по посочените плодове, се използва един от следните методи на изпитване:
 —
 ELISA — само при материал със симптоми,
 —
 конвенционален метод на RT-PCR с помощта на праймерите по Alkowni et al. (2019 г.),
 —
 конвенционален метод на RT-PCR с помощта на праймерите по Rodriguez-Mendoza et al. (2019 г.),
 —
 метод на RT-PCR в реално време с помощта на праймерите и сондите, описани в протокола, изготвен от Международната федерация по семената (2020 г.) (2),
 —
 метод на RT-PCR в реално време с помощта на праймерите и сондите по Menzel и Winter (Acta Horticulturae, под печат).
 В случай на положителен резултат от изпитването за откриване, се прибягва до втори метод на изпитване, различен от използвания за откриване, с един от методите на RT-PCR, изброени по-горе, като се използва същата проба за потвърждаване на идентифицирането.
 (1) Протокол, изготвен от Международната федерация по семената – ISF (Международна инициатива за здравето на семената при зеленчуковите култури — ISHI-Veg).
 (2) Протокол, изготвен от Международната федерация по семената – ISF (Международна инициатива за здравето на семената при зеленчуковите култури — ISHI-Veg).
 